REZIDENȚIAT

**ROMÂNII DE PRETUTINDENI**

Anunț Concurs de intrare în Rezidențiat pe domeniile medicină, medicină dentară, farmacie, din data de **21 NOIEMBRIE 2021**, pe locurile oferite românilor de pretutindeni de către Ministerul Educației

Ministerul Sănătății organizează concurs de intrare în rezidențiat pe post și rezidențiat pe loc în domeniile medicină, medicină dentară și farmacie la data de **21 noiembrie 2021**. Concursul se desfășoară în centrele universitare: București, Cluj Napoca, Craiova, Iași, Târgu Mureș și Timișoara.

Candidaţii posesori ai diplomei de medic obţinute în România ori într-un alt stat membru al Uniunii Europene, precum și candidații din Republica Moldova, absolvenți cu diploma de licență obținută în ultimii 5 ani la Universitatea de Medicină și Farmacie Nicolae Testemițanu din Chișinău pentru locurile oferite românilor de pretutindeni de către Ministerul Educaţiei, conform Legii nr. 299/2007 privind sprijinul acordat românilor de pretutindeni, republicată, cu modificările şi completările ulterioare, susţin concursul în aceleaşi condiţii precum cetăţenii români, însă concurează pe locurile publicate de acest minister, care le va distribui pe centrele universitare.

**DOSARUL DE ÎNSCRIERE A CANDIDATULUI VA CONȚINE URMĂTOARELE DOCUMENTE:**

**a**) cererea de înscriere la concurs, în care se vor menționa:

(i) numele candidatului, inițiala/inițialele tatălui, precum și toate prenumele candidatului înscrise în buletinul, cartea de identitate sau pașaportul cu care se va legitima la intrarea în sală, aflate în termen de valabilitate;

(ii) centrul universitar și domeniul pentru care concurează;

(iii) acordul pentru folosirea numelui și pentru afișarea rezultatului pe internet;

(iv) declarație de consimțământ pentru prelucrarea datelor cu caracter personal, respectiv că datele vor fi tratate confidențial, în conformitate cu prevederile Regulamentului general privind protecția datelor (RGPD) nr. 679 din 27 aprilie 2016, privind protecția persoanelor fizice în ceea ce privește prelucrarea datelor cu caracter personal și libera circulație a acestor date, cu modificările și completările ulterioare.

**b**) copia buletinului, cărții de identitate sau a pașaportului (paginile din care reies numele și prenumele candidatului, precum și data nașterii);

**c**) declarație pe proprie răspundere, pe baza voinței liber exprimate, de asumare a identității culturale române, potrivit legislației în vigoare

**și aviz de la:**

Ministerul pentru Românii de Pretutindeni / Ambasada României la ……...........

Consulatul General al României la ......................

**prin care:**

se certifică faptul că prezenta declaraţie a fost dată de dl/dna .............................. pe propria răspundere şi că sunt îndeplinite condiţiile prevăzute de [art. 6 alin. (1) lit. a) din Legea nr. 299/2007](http://legislatie.just.ro/Public/DetaliiDocumentAfis/87091#id_artA52) privind sprijinul acordat românilor de pretutindeni, republicată, cu modificările şi completările ulterioare.

**d**) copia certificatului de naștere, traducere legalizată în limba română;

**e**) copia legalizată a diplomei de licență de medic, stomatolog (medic dentist) sau farmacist. Absolvenții promoției 2021 pot prezenta, până la eliberarea diplomei de licență, copia legalizată a adeverinței privind promovarea examenului de licență;

**f**) certificatul medical (original) privind starea de sănătate, eliberat de unitatea sanitară teritorială desemnată de direcția de sănătate publică județeană sau a municipiului București, în care se precizează că este apt/inapt din punct de vedere medical (fizic și neuropsihic) pentru exercitarea activității în domeniul pentru care candidează;

**g**) copia actelor doveditoare (certificat de căsătorie etc.) privind schimbarea numelui față de numele înscris în diploma de licență, dacă este cazul;

**h**) DECLARAȚIE NOTARIALĂ CĂ NU POSEDĂ BULETIN (CARTE DE IDENTITATE CU VIZĂ DE REȘEDINȚĂ ÎN ROMÂNIA);

**i**) chitanța de plată a taxei de concurs în valoare de 500 lei/participant, achitată pe numele canditatului.

**Taxa se va plăti în contul**

IBAN RO36TREZ70020E365000XXXX, CUI 4266456,

DTMB (Direcția de Trezorerie a Municipiului București)

Beneficiar:

Ministerul Sănătății, adresa: str. Cristian Popișteanu nr. 1-3, sector 1, București, cod 010024.

***Persoanele care nu își exprimă acordul pentru prelucrarea datelor cu caracter personal le vor fi respinse dosarele.***

După finalizarea înscrierilor, respectiv la data de 26 octombrie 2021, candidații nu mai pot solicita schimbarea opțiunilor de a concura într-un anumit centru universitar, sub niciun motiv.

**Un candidat poate depune un singur dosar de concurs.**

**Depunerea mai multor dosare ale aceleiași persoane pentru unul sau mai multe domenii de concurs, atrage măsura eliminării candidatului respectiv din concurs.**

**Dosarele de concurs vor fi depuse exclusive prin poștă sau servicii de curierat, cu confirmare de primire, în perioada** **15 - 26 OCTOMBRIE 2021, inclusiv data poștei.**